ტორი ეიმოსი
ტორი ეიმოსი (ინგლ. Tori Amos, სრული სახელი - მაირა ელენ ეიმოსი; დ. 22 აგვისტო, 1963) — ამერიკელი პიანისტი, მომღერალი და კომპოზიტორი. იგი არის კლასიკური განათლების მქონე მუსიკოსი, რომელიც მეცო-სოპრანო ვოკალს ფლობს. ეიმოსი თავდაპირველად სინთპოპის ჟანრის ჯგუფ Y Kant Tori Read-ის წამყვანი ვოკალისტი იყო. 1990-იანი წლებიდან იგი სოლო-შემოქმედებით არის დაკავებული. აღსანიშნავია მისი წვლილი ალტერნატიული როკის ჟანრში, რომელშიც მან პირველად შეიტანა ფორტეპიანო, როგორც ძირითადი და წამყვანი ინსტრუმენტი. განსაკუთრებით ცნობილია მისი სიმღერები „Crucify“, „Silent All These Years“, „God“, „Cornflake Girl“, „Caught a Lite Sneeze“, „Professional Widow“, „Spark“, „1000 Oceans“ და „A Sorta Fairytale“ - უკანასკნელი აშშ-ში მისი კომერციულად ყველაზე წარმატებული სინგლია. 2005 წლისთვის ეიმოსს მსოფლიო მასშტაბით გაყიდული ჰქონდა 12 მილიონი ალბომი. მიღებული აქვს ნომინაცია რამდენიმე, მათ შორის რვაჯერ - გრემის ჯილდოზე.